Source: http://praktikesidees.gr/v2/douleia/epidothsh-oaed-se-anergous/
Timestamp: 2017-11-22 09:05:06+00:00
Document Index: 22610264

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Επιδότηση ΟΑΕΔ σε ανέργους για να ξεκινήσουν επιχείρηση
Διαβάζετε:Πρακτικές Ιδέες»ΔΟΥΛΕΙΑ»Επιδότηση ΟΑΕΔ σε ανέργους για να ιδρύσουν επιχείρηση
Επιδότηση ΟΑΕΔ σε ανέργους για να ιδρύσουν επιχείρηση
27 Ιανουαρίου 2014 ΔΟΥΛΕΙΑ
Το πρώτο για το 2014 πρόγραμμα επιδότησης ανέργων για ίδρυση επιχείρησης εγκαινιάζει ο ΟΑΕΔ. Το πρόγραμμα νέων ελεύθερων επαγγελματιών λοιπόν, δίνει επιδότηση € 10.000 κατά τον πρώτο χρόνο λειτουργίας της ατομικής επιχείρησης που θα φτιαχτεί από άνεργο ή από άνεργο που θα συμμετάσχει κατά τουλάχιστον 51% σε ΟΕ, ΕΕ, ΕΠΕ ή ΙΚΕ.
Όπως αναφέρει το "Έθνος", η επιδότηση θα καταβληθεί σε 3 δόσεις κατά τη διάρκεια του πρώτου 12μήνου ζωής της επιχείρησης, ως εξής:
Η πρώτη δόση, ύψους 4.000 ευρώ, καταβάλλεται μετά την έκδοση της απόφασης ένταξης στο πρόγραμμα «Επιχειρηματικότητα νέων με έμφαση στην καινοτομία» του ΟΑΕΔ και τα υπόλοιπα 6.000 ευρώ σε δύο ισόποσες δόσεις των 3.000 ευρώ.
Οι ενδιαφερόμενοι για συμμετοχή στο πρόγραμμα θα πρέπει να έχουν:
> ηλικία έως 35 ετών,
> κάρτα ανεργίας σε ισχύ μέχρι την προηγουμένη της ημερομηνίας έναρξης της επιχείρησης στη ΔΟΥ,
> περάσει από τη διαδικασία εξατομικευμένης παρέμβασης στον ΟΑΕΔ,
> παρακολουθήσει και ολοκληρώσει σεμινάριο επιχειρηματικότητας στον ΟΑΕΔ.
Στο πρόγραμμα μπορούν να υποβάλουν αίτηση και άνεργοι που δεν έχουν προβεί σε έναρξη δραστηριότητας, με την προϋπόθεση ότι θα προβούν στην εν λόγω έναρξη το αργότερο εντός δύο μηνών από τη γνωστοποίηση της θετικής αξιολόγησης του επιχειρηματικού τους σχεδίου (προέγκριση) από την Τριμελή Επιτροπή Αξιολόγησης.
Ως επιλέξιμες γεωγραφικές περιοχές ορίζονται οι έντεκα περιφέρειες της χώρας: Κρήτη, Ιόνια Νησιά, Β. Αιγαίο, Ανατολική Μακεδονία & Θράκη, Ηπειρος, Θεσσαλία, Δυτική Ελλάδα και Πελοπόννησος, Αττική, Κεντρική και Δυτική Μακεδονία.
Δικαιούχοι και προϋποθέσεις συμμετοχής:
Οι υποψήφιοι που θέλουν να ενταχθούν στο πρόγραμμα θα πρέπει:
> Να έχουν την ιδιότητα του ανέργου (διαθέτοντας δελτίο ανεργίας σε ισχύ μέχρι και την προηγούμενη της ημερομηνίας έναρξης της δραστηριότητάς τους στη ΔΟΥ) και να έχουν ωφεληθεί από τη διαδικασία της εξατομικευμένης παρέμβασης.
> Να έχουν παρακολουθήσει και ολοκληρώσει σεμινάριο επιχειρηματικότητας σε Κέντρο Προώθησης της Απασχόλησης (ΚΠΑ2) του ΟΑΕΔ μέχρι και την προηγούμενη της ημερομηνίας έναρξης της δραστηριότητάς τους στη ΔΟΥ.
> Να έχουν ελληνική υπηκοότητα ή υπηκοότητα άλλου κράτους-μέλους της ΕΕ ή να είναι ομογενείς που έχουν δικαίωμα διαμονής και απασχόλησης στη χώρα μας.
> Να διαθέτουν αριθμό φορολογικού μητρώου και οι άντρες να έχουν εκπληρώσει ή νόμιμα απαλλαγεί από τις στρατιωτικές τους υποχρεώσεις. Οσον αφορά στις περιπτώσεις ομογενών ή υπηκόων χωρών της Ευρωπαϊκής Ενωσης, οι ενδιαφερόμενοι θα προσκομίζουν υπεύθυνη δήλωση ότι δεν έχουν καμία υποχρέωση, όσον αφορά στην εκπλήρωση των στρατιωτικών τους υποχρεώσεων, χωρίς να απαιτείται η προσκόμιση σχετικού πιστοποιητικού της χώρας προέλευσης.
> Να είναι ηλικίας 18 έως 35 ετών κατά την ημερομηνία υποβολής της αίτησης υπαγωγής στο πρόγραμμα. Το 18ο έτος θα πρέπει να είναι συμπληρωμένο (λαμβάνοντας υπόψη την ημερομηνία γέννησης) κατά την ημερομηνία υποβολής της αίτησης για υπαγωγή στο πρόγραμμα.
Η αίτηση – υπεύθυνη δήλωση- επιχειρηματικό σχέδιο για υπαγωγή στο πρόγραμμα, κατατίθεται αποκλειστικά με ηλεκτρονικό τρόπο στην ειδική περιοχή του διαδικτυακού τόπου του ΟΑΕΔ (Ενεργητικές Πολιτικές – Προγράμματα Απασχόλησης ή μέσω της επιλογής e-Υπηρεσίες – Προγράμματα Απασχόλησης για Ανέργους / Εργαζόμενους (ωφελούμενους) – Υποβολή αίτησης). Χειρόγραφες αιτήσεις δεν γίνονται δεκτές.
Ποιοι εξαιρούνται από το πρόγραμμα.
> Δεν μπορούν να υπαχθούν στο πρόγραμμα:
> Επαγγέλματα που απαιτούν την ύπαρξη κενής θέσης (π.χ. συμβολαιογράφοι, δικαστικοί επιμελητές κ.λπ.) και συνεπώς η δημιουργία επιχείρησης δεν εξαρτάται από την απόφαση και την πρωτοβουλία του ενδιαφερόμενου, που θα μπορούσε να ενισχυθεί με την παροχή της επιχορήγησης.
> Όσοι απασχοληθούν με την εκμετάλλευση επιβατικού δημοσίας χρήσεως (TAXI), λεωφορείου ή φορτηγού δημοσίας χρήσεως.
> Όσοι δημιουργούν εποχικές επιχειρήσεις, επιχειρήσεις αποκλειστικά χωματουργικών εργασιών, φροντιστήρια, εργαστήρια ή κέντρα ελευθέρων σπουδών, καντίνες, περίπτερα, επιχειρήσεις που λειτουργούν αποκλειστικά και μόνο τις βραδινές ώρες (10 μ.μ. – 6 π.μ.), καθώς και επιχειρήσεις που παρέχουν ψυχαγωγικές υπηρεσίες μαζικού χαρακτήρα (νυκτερινά κέντρα διασκέδασης κ.λπ.), τυχερά, ψυχαγωγικά ή ηλεκτρονικά παιχνίδια, πρακτορεία ΠΡΟΠΟ, ΛΟΤΤΟ, λαχείων και συναφή αυτών.
> Πλανόδιες επιχειρήσεις.
> Κυλικεία σχολείων, οργανισμών κ.λπ. που η ανάθεση της λειτουργίας και εκμετάλλευσής τους γίνεται κατόπιν πλειοδοτικού διαγωνισμού.
> Οι επιχειρήσεις εκείνες που έχουν σύνθετο αντικείμενο δραστηριότητας και το ένα εξ αυτών περιλαμβάνεται στις εξαιρέσεις.
> Οι επιχειρήσεις που δραστηριοποιούνται στον τομέα της αλιείας (από την πρωτογενή αλιεία και την υδατοκαλλιέργεια έως την τελική διάθεση και εμπορία των προϊόντων της στην αγορά π.χ. ιχθυοπωλεία), στον τομέα του άνθρακα (π.χ. εταιρείες εξόρυξης, ορυχεία), στην πρωτογενή παραγωγή γεωργικών προϊόντων (φυτικών και ζωικών), οι επιχειρήσεις που ασχολούνται με τη μεταπώληση σε μεταπράτες ή εμπόρους και η επιχορήγηση μετακυλίει στους παραγωγούς, άμεσα ή έμμεσα (οι δραστηριότητες στη γεωργική εκμετάλλευση (φυτικό και ζωικό κεφάλαιο), οι οποίες είναι απαραίτητες προκειμένου να προετοιμαστεί το προϊόν για την πρώτη πώληση (π.χ. συγκομιδή, κοπή και αλώνισμα των σιτηρών, συσκευασία των αβγών).
> Όσοι δημιουργούν επιχείρηση που έχει το ίδιο αντικείμενο δραστηριότητας με επιχείρηση που λειτουργούσε στον ίδιο χώρο από άλλο επαγγελματία μέσα στο τελευταίο εξάμηνο πριν από την ημερομηνία έναρξης εργασιών της νέας επιχείρησης στη ΔΟΥ.
> Όσοι έχουν επιχορηγηθεί από προγράμματα ΝΕΕ κατά το παρελθόν.
> Όσοι είχαν άλλη επιχείρηση από την 1.1.2005 και μετά.
​Δείτε αναλυτικά, όλες τις σχετικές πληροφορίες εδώ.
Προηγούμενο ΆρθροΠως μπορούμε να οργανώσουμε σωστά το ψυγείο μας
Επόμενο Άρθρο Γαλοπούλα με μακαρόνια: μια πιο oriental εκδοχή!
ON LINE ΑΓΟΡΕΣ ΕΚΘΕΣΕΙΣ SUPER MARKET ΑΥΤΟΚΙΝΗΤΟ ΠΑΙΧΝΙΔΙ ΠΕΡΙΠΟΙΗΣΗ ΚΗΠΟΥ ΔΙΑΚΟΣΜΗΣΗ ΔΕΝΤΡΑ ΚΗΠΟΥΡΙΚΗ ΘΕΡΜΑΝΣΗ ΥΓΕΙΑ ΠΩΣ ΒΡΙΣΚΩ ΓΛΥΚΑ ΓΟΝΕΙΣ ΕΦΟΡΙΑ ΚΑΘΑΡΙΟΤΗΤΑ ΠΡΑΚΤΙΚΕΣ ΛΥΣΕΙΣ ΓΙΑ ΤΟ ΣΠΙΤΙ ΔΕΗ ΟΙΚΟΝΟΜΙΑ ΦΟΡΟΛΟΓΙΚΑ ΤΕΧΝΟΛΟΓΙΑ Ο ΠΡΑΚΤΙΚΟΣ ΤΥΠΟΣ ΠΑΡΑΔΟΣΙΑΚΑ ΠΡΟΙΟΝΤΑ ΒΟΤΑΝΑ ΠΡΟΣΦΟΡΕΣ ΠΡΟΣΦΟΡΕΣ SUPER MARKET PRAKTIKER ΕΡΓΑΣΙΑΚΑ ΘΕΜΑΤΑ ΔΙΑΤΡΟΦΗ ΔΙΑΚΟΠΕΣ ΕΚΠΤΩΣΕΙΣ ΣΧΟΛΕΙΟ ΗΜΕΡΟΛΟΓΙΟ ΚΗΠΟΥ ΤΡΑΠΕΖΕΣ E-SHOPS ΓΟΝΕΙΣ ΚΑΙ ΠΑΙΔΙΑ ΒΟΥΝΟ ΛΟΥΛΟΥΔΙΑ ΟΙΚΟΝΟΜΙΚΗ ΚΡΙΣΗ ΒΟΛΤΕΣ ΣΤΗΝ ΑΤΤΙΚΗ